У Евангеллі бачым, што бацька і маці прыводзяць сваіх дзяцей у касцёл. Так рабілі Юзаф з Марыяй, прыводзячы Езуса ў Ерузалем. Сям’я ўдзельнічае ў духоўным жыцці парафіі. Выхоўвае сваіх дзяцей да сталай веры, каб маглі, падобна Езусу, “быць у тым, што належыць Айцу”. Выхаванне ў веры дае дзецям свабоду ў шуканні дарог Пана. Бацькі гатовыя прыняць прынятыя дзецьмі рашэнні, нават калі іх не разумеюць. Нават калі гэта вядзе да болю сэрца і нялёгкіх расчараванняў сваімі чаканнямі ад дзяцей.